सुप्रीम कोर्ट ने गत 28 सितंबर के अपने फैसले में सभी उम्र की महिलाओं को मंदिर में प्रवेश करने की अनुमति दी जिसके बाद से समझा जा रहा था कि मंदिर में 'प्रतिबंधित' उम्र की महिलाओं का अब प्रवेश हो जाएगा। मंदिर में महिलाओं के प्रवेश को लेकर राजनीति भी शुरू हो गई है। केरल के भाजपा अध्यक्ष पीएस श्रीधरन पिल्लई ने टाइम्स नाउ के साथ बातचीत में कहा कि उनकी पार्टी सबरीमाला मंदिर को बचाना चाहती है। उन्होंने कहा, 'हम भक्तों की इच्छाओं की सुरक्षा करना चाहते हैं।'